TOP\_PLUSZ-3.1.1-21-NG1-2022-00001

**TÁJÉKOZTATÓ**

**a TOP\_PLUSZ-3.1.1-21-Megyei foglalkoztatási–gazdaságfejlesztési együttműködések TOP\_PLUSZ-3.1.1-21-NG1-2022-00001 „Nógrád vármegyei foglalkoztatási paktum Plusz” elnevezésű munkaerőpiaci programból nyújtható**

**HÁTRÁNYOS HELYZETŰ SZEMÉLYEK FOGLALKOZTATÁSÁHOZ KAPCSOLÓDÓ BÉRTÁMOGATÁShoz kapcsolódóan**

**A csoportmentesség általános szabályairól**

A Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetőnek nyilvánításáról szóló 651/2014/EU bizottsági rendelet (továbbiakban: általános csoportmentességi rendelet) határozza meg, hogy a támogatások mely fajtáit tartja a közös piaccal összeegyeztethetőnek, melyek nem torzítják a piaci versenyt. Az e rendeletben felsorolt szabályoknak megfelelő – és a Bizottság által jóváhagyott – támogatásokat nem kell „de minimis” támogatásként értelmezni.

A **TOP\_PLUSZ-3.1.1-21-Megyei foglalkoztatási-gazdaságfejlesztési együttműködések TOP\_PLUSZ-3.1.1-21-NG1-2022-00001 „Nógrád vármegyei foglalkoztatási paktum Plusz”** elnevezésű munkaerőpiaci programban a hátrányos helyzetű személyek foglalkoztatásához nyújtott bértámogatás megfelel a csoportmentesség szabályainak, így bértámogatás a munkáltató által igénybe vehető – a kizárt ágazatok, tevékenységek, munkaadók kivételével:

* amely exporttal kapcsolatos tevékenységet folytat, azaz nem nyújtható az exportált mennyiségekhez közvetlenül kapcsolódó támogatás, értékesítési hálózat kialakításával és működtetésével vagy exporttevékenységgel összefüggésben felmerülő egyéb folyó kiadásokkal kapcsolatos támogatás a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetőnek nyilvánításáról szóló 651/2014/EU bizottsági rendelet (továbbiakban: általános csoportmentességi rendelet) (9) bekezdése és 1. cikk (2) bekezdés c) pontja szerint,
* amely nehéz helyzetben lévő vállalkozásnak minősül, az általános csoportmentességi rendelet (14) és 1. cikk (4) bekezdés c) pontja alapján (lásd mellékelt tájékoztatót is a „nehéz helyzetben lévő vállalkozás” fogalmának meghatározásáról), továbbá
* amellyel szemben egy támogatást jogellenesnek és a közös piaccal összeegyeztethetetlennek nyilvánító bizottsági határozat született, és a határozaton alapuló visszafizetési kötelezettségének nem tett eleget.

A programba bevont álláskeresőnek a Hirdetményben és az alábbiakban megjelölt egyéb feltételeknek -mind célcsoporti besorolás, mint a bértámogatás szempontjából hátrányos helyzetű-is meg kell felelnie ahhoz, hogy e támogatás az ő esetében nyújtható legyen.)

**A TOP\_Plusz programban Nógrád vármegye célcsoportjai:**

1. Szakképzettséggel nem rendelkező nem alacsony iskolai végzettségű álláskeresők
2. Tartósan, legalább 6 hónapja regisztrált álláskeresők
3. Inaktívak
4. Közfoglalkoztatásból három hónapon belül kilépők

**A bértámogatás megállapítása szempontjából hátrányos helyzetű személy:**

1. az előző 6 hónapban nem állt rendszeres, fizetett alkalmazásban,
2. nem szerzett középfokú végzettséget vagy szakmai képesítést (az oktatás egységes nemzetközi osztályozási rendszerének 3. szintje), vagy a nappali tagozatos tanulmányait legfeljebb két éve fejezte be, és még nem állt rendszeres, fizetett alkalmazásban),
3. az 50 éven felüli életkorú személyek,
4. az egy vagy több eltartottal egyedül élő felnőttek

**A támogatás igénybevételének egyéb feltételei**

Az általános csoportmentességi rendelet I. fejezet 4. cikkének (1) bekezdés o), p) pontjai alapján az adott pénzügyi évben hátrányos helyzetű személy elhelyezkedésére tekintettel munkabér és szociális hozzájárulási adója címen kapott összes állami támogatás támogatástartalma jelen támogatással együtt nem haladja meg az évi 5 millió euró értéknek megfelelő összeget.

Más állami támogatással vagy más közösségi finanszírozással ugyanazokra a költségekre (munkabér és szociális hozzájárulási adója) vonatkozóan kapott támogatás bruttó támogatási intenzitása jelen támogatással együtt nem haladja meg hátrányos helyzetű álláskereső foglalkoztatása esetén a bérköltségek 50%-át.

Amennyiben a foglalkoztatni kívánt álláskereső nem tekinthető hátrányos helyzetűnek és/vagy az általános csoportmentességi rendelet által kizárt az ágazat/tevékenység/munkaadó, akkor a munkaadóa munkaerőpiaci programban de minimis támogatást kaphat, de természetesen csak akkor, amennyiben azon de minimis támogatás feltételeinek, mint munkaadó, megfelel.

A támogatások további feltételeiről tájékozódhat a [www.nograd.munka.hu](http://nograd.munka.hu/engine.aspx?page=nograd_meropiaciprogramok_topp) illetve a <https://nfsz.munka.hu> oldalon, illetve a járási hivatal állami foglalkoztatási szervként eljáró egységénél.